16 Sonu pa nkhani yakukwaskana ndi vakupereka vakuluta kwa akupaturika,+ mungagwiriskiya ntchitu ulongozgi wo ndikupereka ku mipingu ya ku Galatiya.2 Pa zuŵa lakwamba la sabata yeyosi, weyosi waku yimwi waŵikengi pamphepeti kanthu kanyaki mwakukoliyana ndi mo wasaniriya, kuti vakupereka vileki kuziperekeka asani ini ndaza.3 Kweni asani ndaza kweniko, ndazamutuma ŵanthu wo mwaŵazomereza mumakalata nginu,+ kuti mphasu zo mwapereka chifukwa cha chanju, aziluti nazu ku Yerusalemu.4 Kweni asani mphakwenere kuti nani ndiziluti kweniko, mbwenu ndazamulutiya nawu limoza.5 Kweni ndizengi kwaku yimwi ndichituwa ku Makedoniya, pakuti ndiluta ku Makedoniya.+6 Panyaki ndazamujaku namwi kwa kanyengu pamwenga chipwepwi chosi, kuti muzindiperekezi panthowa ndichiluta ko nditiya.7 Ndakhumba cha kuti ndikuwoneni sonu ndichijumpha ŵaka nthowa, kweni ndikhumba kuti ndizije namwi kwa nyengu yitaliku+ asani Yehova* wazomereza.8 Ndijengi ku Efeso+ mpaka pa Phwandu la Pentekositi,9 chifukwa khomu likulu lakulongozge ku uteŵeti landijulikiya,+ kweni wo atindisuska mbanandi.10 Sonu asani Timote+ waza, muwonesesi kuti wangajanga mwamantha cha pakati pinu, chifukwa wagwira ntchitu yaku Yehova*+ nge mo ini ndigwiriya.11 Mwaviyo, paŵevi munthu wakumudelera. Muzimuperekezi mwachimangu kuti wazi kwaku ini, chifukwa ini ndi abali, titimulindizga.12 Pa nkhani yakukwaskana ndi mubali widu Apolo,+ ndingumuŵeyere ukongwa kuti wazi kwaku yimwi limoza ndi abali. Iyu wakhumba cha kuza sonu, kweni wazengi asani wasaniya mpata.13 Jani masu,+ khwimani mu chivwanu,+ longoni kuti mwe anthulumi,*+ jani anthazi.+14 Vosi vo muchita, muvichitengi mwachanju.+15 Sonu nditikuŵeyeriyani abali: Muziŵa kuti a munyumba yaku Stefana ndiwu vipasu vakwamba va mu Akaya ndipuso kuti akujipereka kuteŵete akupaturika,16 sonu yimwi namwi lutirizgani kujithereska ku ŵanthu aviyo ndipuso kwaku weyosi yo wachita vinthu mwakukoliyana kweniso wagwira ntchitu mwaphamphu.+17 Kweni ndakondwa ukongwa kuti Stefana,+ Fotunata ndi Akayiku ŵe nani kunu, chifukwa yiwu aza mumalu mwaku yimwi.18 Pakuti yiwu achiska ini kweniso yimwi. Mwaviyo, muŵatumbikengi ŵanthu aviyo.19 Mipingu ya ku Asia yitikutawuzgani. Akula ndi Purisika limoza ndi mpingu wo uwungana munyumba yawu,+ atikutawuzgani ndi mtima wosi mwa Ambuya.20 Abali wosi atikutawuzgani. Tawuzganani ndi kufyofyonthana mwakupaturika.21 Londiyani moni wangu wo ndalemba ndija, ini Paulo.22 Asani munthu munyaki waleka kwanja Ambuya, watembeki. Ambuya, zaningi!23 Wezi ukulu wa Ambuya Yesu, uŵi namwi.24 Chanju changu mwakukoliyana ndi Khristu Yesu, chiŵi namwi mosi.
tum_Latn